cyanic-selkie/wikianc huggingface dataset:
উর
thumb|250px|উরে প্রাপ্ত চিত্রাবলীর নিদর্শন উর প্রাচীন মেসোপটেমিয়ার দক্ষিণাঞ্চলের একটি শহর। এটি পারস্য উপসাগরে ইউফ্রেটিস ও টাইগ্রিস নদী দ্বয়ের আদি মোহনার কাছে অবস্থিত। এর কাছেই ছিল এরিদু শহর। সমুদ্র সরে যাওয়াতে বর্তমানে এর অবস্থানের জায়গাটি উপকূল হতে বেশ দূরে অবস্থিত। এটি বর্তমান ইরাকের ইউফ্রেটিস নদীর দক্ষিণ পারে বাগদাদের দক্ষিণে নাসিরিয়ার কাছে অবস্থিত। এর বর্তমান নাম তেল এল-মুকায়ার।
উর শহরের অবস্থানের স্থানটিতে একটি জিগুরাত বা উপাসনালয়ের ধ্বংসাবশেষ পাওয়া গেছে। এর পাশেই রয়েছে মানুষের আবাসস্থলের চিহ্ন। জিগুরাতটি ছিল নান্না অর্থাৎ সুমেরিয় উপকথায় বর্ণিত চন্দ্রদেবতার উদ্দেশ্যে নিবেদিত। এটি দুই স্তরে ইট দ্বারা নির্মিত। নিচের স্তরের ইটগুলি বিটুমেন বা পিচ দ্বারা যুক্ত, আর উপরের স্তরে চুন-সুরকি দ্বারা ইট গুলি গাঁথা হয়েছিল। উর এর স্বর্ণযুগে এই শহরে প্রায় ৩০,০০০ লোক বাস করত।
১১৮ নং ওয়ার্ড, কলকাতা পৌরসংস্থা
<templatestyles src="Module:Infobox/styles.css"> ওয়ার্ড নং ১১৮, কলকাতা পৌরসংস্থা হল কলকাতা পৌরসংস্থার ১৩ নং বরোতে একটি প্রশাসনিক বিভাগ, যা ভারতের পশ্চিমবঙ্গ রাজ্যের টালিগঞ্জ সার্কুলার রোড (সাহাপুর)- নিউ আলিপুর পাড়ার কিছু অংশ নিয়ে গঠিত।
ভূগোল
১১৮ নং ওয়ার্ডটি উত্তরে সাহাপুর শীতলতলা রোড, রজনী মুখার্জি রোড এবং এসএনরয় রোড দ্বারা সীমাবদ্ধ; বুড়োশিবতলা মেইন রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে বুড়োশিবতলা মেইন রোড।
ওয়ার্ডটি কলকাতা পুলিশের বেহালা থানা দ্বারা পরিবেশিত হয়।
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।
জনসংখ্যা
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ১১৮ র মোট জনসংখ্যা ছিল ২১,৮১০ জন, যার মধ্যে ১০,৮৯৭ (৫০%) পুরুষ এবং ১০,৯১৩ (৫০%) মহিলা। ৬ বছরের নিচে জনসংখ্যা ছিল ১,৪৬৮ জন। ১১৮ নং ওয়ার্ডে মোট শিক্ষিতের সংখ্যা ছিল ১৮,৩১৫ (৬ বছরের বেশি জনসংখ্যার ৯০.০৪%)
নির্বাচন হাইলাইট
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।
বাংলা কিচ্ছা
বাংলা কিচ্ছা (বাংলা কিসসা বা কেচ্ছা নামেও পরিচিত) বাংলা কবিতা এবং গদ্যের একটি ধারার পাশাপাশি মৌখিক গল্প-বর্ণনার বাংলা ভাষায় একটি ঐতিহ্য। স্থানীয় বাঙালি লোককাহিনী এবং আরব ও পারস্য-তুর্কী অভিবাসীদের গল্পের সংমিশ্রণে এটি বাংলায় সমৃদ্ধি লাভ করে। এই জনপ্রিয় শিল্পটি গ্রামীণ বাংলাদেশের মুসলিম সম্প্রদায়ের মাঝে এখনও অবশিষ্ট রয়েছে।
কিচ্ছার মাধ্যমে মুসলমানদের মধ্যে প্রেম, বীরত্ব, সম্মান এবং নৈতিক অখণ্ডতার জনপ্রিয় কাহিনীর মাধ্যমে ইসলামী এবং/অথবা পারসী ঐতিহ্যের প্রতিফলন ঘটেছিল। এটি বাংলায় পৌঁছে ধর্মের গণ্ডিকে অতিক্রম করে আরও ধর্মনিরপেক্ষ রুপে পরিণত হয়েছিল এবং বিদ্যমান প্রাক ইসলামী সংস্কৃতির সাথে বাংলার সংস্কৃতি এবং এর সত্তার লোককাহিনী যুক্ত করেছিল।
ইতিহাস
কথিত আছে যে ১৫শ শতাব্দী থেকে কিচ্ছা বাংলায় প্রচুর জনপ্রিয়তা অর্জন করেছিল। বাঙ্গালী মোসলমান লেখকরা তাদের কিচ্ছায় প্রেম, যুদ্ধ, ধর্ম এবং বীরত্বের আরবী-পারসী বিষয়গুলি মিশ্রিত করতেন। কিচ্ছা লেখার জন্য দোভাষী নামে বাংলার একটি লিখিত রূপ একটি জনপ্রিয় মাধ্যম ছিল। এটি সুবাহ বাংলা এবং শাহী বাংলার (যা ব্রিটিশ ঔপনিবেশিক বাংলার পূর্বে বিদ্যমান ছিল) সরকারী ফার্সি ভাষার শব্দভাণ্ডার দ্বারা ব্যাপক প্রভাবিত হয়েছিল। ঊনবিংশ শতাব্দীতে নিখিল বাংলা জুড়ে প্রচুর কিচ্ছা প্রকাশনা সংস্থা, বিশেষত বটতলায় ছাপাখানা প্রতিষ্ঠার আয়োজন করা হয়েছিল। হাওড়ায় মোসলমানী কিচ্ছা সাহিত্যের মতো সাহিত্য সমাজ প্রতিষ্ঠা করা হয়েছিল। বিংশ শতাব্দীর শুরুতে অবশ্য কিচ্ছা এর জনপ্রিয়তা হারিয়ে ফেলে। যখন বিশুদ্ধ বাংলার (সাধু ভাষা) প্রাতিষ্ঠানিকীকরণ শুরু হয়, তখন দোভাষীর পাশাপাশি এটিও জনপ্রিয়তা হারিয়ে ফেলে। এর প্রমাণ পরবর্তীকালে মীর মোশাররফ হোসেনের কারবালার যুদ্ধ সম্পর্কে ঐতিহ্যবাহী পদ্ধতিতে লেখা কিচ্ছা বিষাদ সিন্ধু, যা তিনি ঊনিশ শতকের শেষভাগে দোভাষীর পরিবর্তে শুধুমাত্র সংস্কৃত সাধু ভাষায় লিখেছিলেন।
উল্লেখযোগ্যতা
বাঙ্গালী মোসলমান পরিবারে লিখিত বাঙ্গালী কিচ্ছা গৃহস্থালী সরঞ্জাম হয়ে ওঠেছিল। পঞ্চদশ শতাব্দী থেকে শাহ মুহম্মদ সগীরের ইউসুফ-জুলেখা মধ্যযুগীয় বাংলা সাহিত্যের সর্বশ্রেষ্ঠ রচনা হিসাবে বিবেচিত হত। চট্টগ্রামের বাহরাম খান লায়লা ও মজনুরর নিজস্ব সংস্করণ তৈরি করেছিলেন যাকে তিনি "লাইলী-মজনু" নামে অভিহিত করেন। সাতকানিয়ার নিকটবর্তী মুহাম্মদ ইয়ার খন্দকারের পুত্র কবি নওয়াজীশ খান গুলী বাকাওয়ালি লিখেছিলেন, এটি ছিল প্রেম সম্পর্কে এবং এতে পরীদের মতো প্রাণীদের অন্তর্ভুক্ত করেছিল। বর্ণিত গল্পের বিভিন্ন সংস্করণ বাংলার কবি লিখেছিলেন। অন্যান্য বিখ্যাত কিচ্ছার মধ্যে রয়েছে আমীর হামজা, মধুমালতী, শীরীন-ফরহাদ, তুতিনামা, হাতিম তায়ি, সখী সোনা, জঙ্গনামা, আলিফ-লায়লা ওয়া লায়লা এবং গুলে তরমুজ। উপর্যুক্ত তালিকা ব্যতীত উল্লেখযোগ্য লেখকদের মধ্যে সৈয়দ হামজা, নাসের আলী, রওশন আলী এবং ফকির গরীবুল্লাহ অন্তর্ভুক্ত ছিল।
আর.আর. জুট মিলস লিমিটেড
'''আর.আর. জুট মিলস লিমিটেড''' বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ডের বাঁশবাড়িয়া এলাকায় অবস্থিত।
ইতিহাস
এই শিণ্প প্রতিষ্ঠানটি ১৯৬৮ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে অস্ট্রেলিয়ান অ্যালেক্স ওয়ার্কস কোম্পানির পরিচালনায় নেচার ব্যাক নামে একটি প্রতিষ্ঠানের নিকট লিজ দেয়া হলে তারা কিছু দিন চালানোর পর তা বন্ধ করে দিলে আওয়ামী লীগের নেতৃত্ত্বাধীন মহাজোট ক্ষমতায় আসার পর সেই লিজ চুক্তি বাতিল করে এবং বিজেএমসির ব্যবস্থাপনায় নিয়ে এসে ২০১৯ সালে পরীক্ষামূলকভাবে পুনরায় চালু করে।
অবকাঠামো
এই বৃহদায়তন শিল্প-কমপ্লেক্সটি ৯.৬৩ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। এখানে ৫৮১ জন শ্রমিক ও ৪৯ জন কর্মকর্তা-কর্মচারী কর্মরত আছে।
উৎপাদন ক্ষমতা
এই মিলে রয়েছে ৭০ সিবিসি ও ১৪ অন্যান্য লুম এবং গড়ে এর মাসিক উৎপাদন ক্ষমতা ১৬৫ মেট্রিক টন সিবিসি ও ২০ মেট্রিক টন অন্যান্য লুম।
ব্রজেশ হিরজী
তিনি ৪১টিরও বেশি গুজরাটি ভাষার নাটকগুলিতে অভিনয় করেছেন এবং রেহানা হ্যায় মেরে দিলমে, কাহো না পেয়ার হ্যায়, মুজাহি কুছ ক্যাহনা হ্যায়, গোলমাল রিটার্নস্‌, তুম বিন-সহ প্রভৃতি অনেক সফল হিন্দি ভাষার চলচ্চিত্রে কাজ করেছেন। তিনি দ্য ম্যান্স ওয়ার্ল্ড শোও উপস্থাপনা করেন। সম্প্রতি তাকে একটি খেলার অনুষ্ঠান জোর কা ঝাট্‌কাঃ টোটাল ওয়াইপআউটতে প্রতিযোগী হিসেবে অংশগ্রহণ করতে তাকে দেখা যায়। তাকে বর্তমানে সাব টিভিতে সিটকমের ভাই ভাইয়া আর ব্রাদার-এ দেখা যায়। তিনি বিগ বস্‌ ৬ষ্ঠ মৌসুমে প্রতিযোগী ছিলেন।
ব্যক্তিগত জীবন
ব্রজেশ ১৬ই জুন ১৯৭১ সালে জন্ম গ্রহণ করেন এবং তার বোন পুষ্টি শক্তি, যিনি নিজেও একজন জনপ্রিয় টেলিভিশন অভিনেত্রী মাহি ওয়েতে মাহি চরিত্রে অভিনয়ের জন্য পরিচিত। তিনি হলেন একজন এআইইএসি (আইসেক) –এর প্রাক্তন ছাত্র।
One of his acts with Guddi Maruti in Sorry meri Lorry on Zee TV became very popular specially his phrase Heer bye from Heerji.
শোভা চন্দ্রশেখর
শোভা চন্দ্রশেখর (জন্ম ২৪শে আগস্ট ১৯৪৮) একজন ভারতীয় তামিল নেপথ্য সঙ্গীতশিল্পী, পরিচালক, লেখক এবং প্রযোজক। তিনি অভিনেতা বিজয়ের মা।
ব্যক্তিগত জীবন
তিনি এস. এ. চন্দ্রশেখরকে বিবাহ করেছিলেন, চন্দ্রশেখর হলেন একজন ভারতীয় চলচ্চিত্র পরিচালক, প্রযোজক এবং লেখক। তাঁর ছেলে বিজয় তামিল চলচ্চিত্রের একজন অভিনেতা। তাঁর মেয়ে বিদ্যা দুই বছর বয়সে মারা যায়। তাঁর পুত্রবধূর নাম সঙ্গীতা স্বর্ণলিঙ্গম। তাঁর ভাইবোনরা হলেন সুন্দর, সুরেন্দর এবং শীলা। তাঁর মায়ের নাম ললিতা।
সঙ্গীত প্রশিক্ষণ
তাঁর প্রথম সঙ্গীত গুরু ছিলেন শ্রী মীনাক্ষী সুন্দরম। পরে, তিনি তামিলনাড়ু সরকারি সঙ্গীত কলেজে ভর্তি হন এবং কলেজের বিদ্যান শ্রী টি.এম. থিয়াগরাজনের মত মহান শিক্ষকদের কাছে সঙ্গীত শিক্ষা করেন। তিনি সঙ্গীত কলেজে শ্রীমতী কল্পকাম স্বামীনাথনের কাছ থেকে বীণা বাদ্য শেখার সুযোগও পেয়েছিলেন। গত পাঁচ বছর ধরে তিনি শ্রীমতী বৃন্দা থিয়াগরাজনের কাছ থেকে ভোকাল কর্ণাটকী সঙ্গীত শিখছেন। বৃন্দা হলেন শ্রী মহারাজাপুরম সন্থানমের কন্যা।
পুরস্কার এবং উপাধি
তিনি এস্টেল হোটেল এবং রিসোর্টের পক্ষ থেকে আজীবন কৃতিত্বের জন্য মিসেস চেন্নাই পুরস্কারে ভূষিত হয়েছেন। শোভা চন্দ্রশেখর, গায়িকা হিসেবে এবং চেন্নাইতে তাঁর জনহিতকর কর্মকাণ্ডের পাশাপাশি একজন ভালো মা এবং স্ত্রী হওয়ার জন্য এই পুরস্কার পেয়েছেন।
অন্যান্য
তামিলনাড়ুর মুখ্যমন্ত্রী জয়ললিতার আদেশে তাঁকে শৈল্পিক ঐতিহ্য পরামর্শক হিসেবে নিয়োগ করা হয়েছিল।
চলচ্চিত্র জীবন
তিনি লঘু সঙ্গীত দলের একজন গায়ক ছিলেন। পরে তিনি চলচ্চিত্রে গায়ক হিসেবে উন্নীত হন। তিনি বেশ কিছু গল্প লিখেছেন যেগুলি থেকে তাঁর চলচ্চিত্র নির্মাতা স্বামী এস. এ. চন্দ্রশেখর চলচ্চিত্র তৈরি করেছেন। তিনি প্রথমে চলচ্চিত্র প্রযোজক হয়েছিলেন এবং তারপর চলচ্চিত্র পরিচালক হয়েছিলেন। তিনি বিভিন্ন ধ্রুপদী সঙ্গীতানুষ্ঠানেও সঙ্গীত পরিবেশন করেছেন। তিনি সম্প্রতি "অনাইমুগানাম আরমুগানাম" শিরোনামের একটি ভক্তিমূলক অ্যালবামও প্রকাশ করেছেন, যেখানে তাঁর সঙ্গীত জীবন সম্পর্কে বলা হয়েছে।
তাঁর প্রথম লঘু শাস্ত্রীয় সঙ্গীতের অনুষ্ঠানটি ২০০৩ সালের এপ্রিল মাসে বিজয় টিভিতে সম্প্রচারিত হয়েছিল। অনুষ্ঠানের শিরোনাম ছিল ‘সমর্পনম’। তাঁর প্রথম সরাসরি (লাইভ) সঙ্গীতানুষ্ঠানটি ছিল মহারাজাপুরম সান্থানম ট্রাস্টের জন্য। তাঁর প্রথম চলচ্চিত্রের গান ছিল "ইরু মালারগাল" চলচ্চিত্রের "মহারাজা ওরু মহারানি..."। স্বামীর তৈরি প্রায় সব ছবিতেই গান গেয়েছেন তিনি।
তিনি ১০টি চলচ্চিত্র নির্মাণ করেছেন এবং ৫০টিরও বেশি গল্প লিখেছেন। এছাড়াও তিনি নানবরগাল এবং ইনিসাই মাঝাই নামে দুটি চলচ্চিত্র পরিচালনা করেন। প্রকৃতপক্ষে চন্দ্রশেখর এই ছবিদুটিতে তাঁর সহযোগী পরিচালক হিসেবে কাজ করেছেন। তাঁকে সহায়তা করেছিলেন শঙ্কর, এখন যিনি একজন বিখ্যাত পরিচালক। এস্টেল হোটেল ও রিসোর্টের পক্ষ থেকে বলা হয়েছে, শোভা একজন অহংকারহীন ব্যক্তির আদর্শ উদাহরণ। তিনি ১২টিরও বেশি চলচ্চিত্রে গান গেয়েছেন।
কামাল হায়দার (রাজনীতিবিদ)
কামাল হায়দার বাংলাদেশের নরসিংদী জেলার রাজনীতিবিদ যিনি নরসিংদী-৩ আসনের সংসদ সদস্য ছিলেন।
প্রাথমিক জীবন
কামাল হায়দার নরসিংদী জেলায় জন্মগ্রহণ করেন।
রাজনৈতিক জীবন
কামাল হায়দার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে নরসিংদী-৩ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে ন্যাপ (মুজাফফর) প্রার্থী হিসেবে নরসিংদী-৩ আসন থেকে তিনি পরাজিত হয়েছিলেন।
অর্কুট
অর্কুট একটি ইন্টারনেট ভিত্তিক সামাজিক নেটওয়ার্ক পরিসেবা যেটি পরিচালনা করে থাকে বিখ্যাত সার্চ ইঞ্জিন নির্মাতা গুগল। গুগলের একজন কর্মী অর্কুটের নামে ওয়েবসাইটটির নাম রাখা হয়েছে অর্কুট। নতুন বন্ধুর সাথে পরিচয় এবং পুরনো সম্পর্ক বজায় রাখার উদ্দেশ্যেই মূলত অর্কুটের জন্ম হয়েছে। ইন্টারনেটের অন্যান্য একই ধরনের ওয়েবসাইট Friendster এবং MySpace এর মত হলেও অর্কুট সহজে কয়েকজন ব্যবহারকারী নিয়ে নিজস্ব কমিউনিটি তৈরির সুবিধা দেয়। প্রথম দিকে কেবল পরিচিত জনের কাছ থেকে নিমন্ত্রণের মাধ্যমে অর্কুটে নিবন্ধন করা যেত। ২০০৬ সালের অক্টোবর মাস থেকে অর্কুট কোন নিমন্ত্রণ ছাড়াই অ্যাকাউন্ট খোলার সুবিধা প্রদান করতে শুরু করেছে। ২০০৭ সালে এপ্রিল থেকে অর্কুট তার কমিউনিটিতে ভোট প্রদানের ব্যবস্থা চালু করেছে। ২০১৪ সালে গুগল অর্কুট সেবা বন্ধের ঘোষণা দেয়।
ইতিহাস
অর্কুট চালু হয়েছিল ২০০৪ সালের জানুয়ারি মাসে। গুগলের তুর্কী সফটওয়ার প্রকৌশলী অর্কুট বায়ুক্কুকটেন গুগলে কর্মরত অবস্থায় নিজস্ব প্রকল্প হিসেবে অর্কুট নির্মাণ করেন।
২০০৪ সালের জুনের শেষভাগে অ্যাফিনিট ইঞ্জিনস গুগলের বিরুদ্ধে মামলা দায়ের করে এই অভিযোগে যে অর্কুট বায়ুক্কুকটেন ও গুগল inCircle এর কোড ব্যবহার করে অর্কুট নির্মাণ করেছেন। শুরুর দিকে অর্কুটের সদস্যরা নিজেকে বেশ বড় মনে করতেন কারণ কোন নিমন্ত্রণ ছাড়া অর্কুট ব্যবহার করা সম্ভব ছিল না। ২০০৪ সালের জুলাই মাসের শেষে অর্কুটের ব্যবহারকারীর সংখ্যা ১,০০০,০০০ ছাড়িয়ে যায়। সেপ্টেম্বর মাসে এ সংখ্যা বেড়ে দাড়াঁয় ২,০০০,০০০ এরও বেশি। ২০১৪ সালে গুগল অর্কুট সেবাকে বন্ধ ঘোষণা করে। বন্ধ হওয়ার আগে প্রায় ৩০০ মিলিয়ন লোক এটি ব্যবহার করতেন।
হুঁশিয়ারি ঘণ্টাবাদক
হুঁশিয়ারি ঘণ্টাবাদক বা গোপন তথ্য ফাঁসকারী বলতে এমন কোনও ব্যক্তি বা কর্মচারীকে বোঝায় যিনি কোনও সরকারি বা বেসরকারি প্রতিষ্ঠান বা সংস্থার দ্বারা বা সেটির ভেতরে সংঘটিত তথাকথিত কোনও বেআইনি, অনৈতিক, নিষিদ্ধ, অনিরাপদ, ক্ষতিকর বা প্রতারণামূলক কর্মকাণ্ড, দুষ্কৃতি বা কর্তব্যে অবহেলার গোপন তথ্য ফাঁস করে দেন। হুঁশিয়ারি ঘণ্টাবাদকরা বিভিন্ন অভ্যন্তরীণ বা বহিঃস্থ যোগাযোগ প্রণালীর আশ্রয় নিয়ে তাদের তথ্য বা অভিযোগগুলি জ্ঞাপন করতে পারেন। একটি গবেষণা মতে ৮৩% হুঁশিয়ারি ঘণ্টাবাদকই প্রতিষ্ঠানের ভেতরেই কোনও তদারক, মানব সম্পদ বিভাগ বা কোনও নিরপেক্ষ তৃতীয় পক্ষের কাছে প্রতিবেদন দেন এবং আশা করেন যে প্রতিষ্ঠানটি সমস্যাটির ব্যাপারে পদক্ষেপ নেবে ও সেটি সংশোধন করবে।  তবে কিছু কিছু হুঁশিয়ারি ঘণ্টাবাদক তার প্রতিষ্ঠানের  বহিঃস্থ কোনও সংস্থার সাথে যেমন সংবাদমাধ্যম, সরকার বা দায়িত্বপ্রাপ্ত আইন প্রয়োগকারী সংস্থার কাছে অভিযোগগুলি নিয়ে আসতে পারেন এবং এভাবে জনস্বার্থে গোপন তথ্য উন্মোচন বা দৃষ্টিগোচর করে জনগণকে হুঁশিয়ার করতে পারেন। গোপন তথ্য ফাঁসের ঘটনাটি বেসরকারি খাত বা সরকারি খাত --- উভয় খাতেই ঘটতে পারে। হুঁশিয়ারি ঘণ্টাবাদক ব্যক্তি সাংবাদিকদের কাছে স্বনামে বা বেনামে এই তথ্যগুলি ফাঁস করতে পারেন।  এভাবে অন্যথায় যে তথ্যগুলি গোপন থাকত, সেগুলি  সর্বসাধারণের এখতিয়ারে চলে আসে। তাই হুঁশিয়ারি ঘণ্টাবাদকরা একটি মূল্যবান জনসেবামূলক কাজ করে থাকেন।
হুঁশিয়ারি ঘণ্টাবাদকের প্রতিশোধের স্বীকার হওয়ার ঝুঁকি মাথায় রাখতে হয় এবং তাদেরকে প্রায়শই হুঁশিয়ারি ঘণ্টাবাদনের জন্য চড়া দাম দিতে হয়। প্রতিশোধের সবচেয়ে সাধারণ রূপটি হল চাকুরি থেকে হঠাৎ অব্যাহতি দেওয়া। তবে আরও বেশ কিছু কাজকে প্রতিশোধমূলক হিসেবে বিবেচনা করা যেতে পারে, যেমন কাজের ভার অত্যধিক বৃদ্ধি পাওয়া, আকস্মিকভাবে কর্মঘণ্টা ব্যাপক হ্রাস পাওয়া, কর্মসম্পাদনে বাধাপ্রদান বা পরপীড়নের শিকার হওয়া। অনেক দেশে হুঁশিয়ারি ঘণ্টাবাদকদেরকে সুরক্ষা প্রদানের জন্য ও হুঁশিয়ারি ঘণ্টাবাদনমূলক কর্মকাণ্ড নিয়মকানুনের মধ্যে আনার জন্য আইন আছে। এই আইনগুলি সরকারি ও বেসরকারি খাতে হুঁশিয়ারি ঘণ্টাবাদনের ব্যাপারে সাধারণত ভিন্ন ভিন্ন দৃষ্টিভঙ্গি গ্রহণ করে থাকে।
হুঁশিয়ারি ঘণ্টাবাদকরা সবসময় তাদের কাঙ্ক্ষিত লক্ষ্য বাস্তবায়ন করতে পারেন না। তাদের দাবিগুলি বিশ্বাসযোগ্য ও সফল হতে হলে তাদেরকে অবশ্যই সেগুলির সপক্ষে জোরালো সাক্ষ্যপ্রমাণ দিতে হয়, যাতে সরকার বা অন্য কোনও নিয়ন্ত্রক কর্তৃপক্ষ সেই সাক্ষ্যপ্রমাণগুলি ব্যবহার করে বা তদন্ত করে ঐ দাবিগুলি "প্রমাণ" করতে পারে ও দুর্নীতিগ্রস্ত ব্যবসা প্রতিষ্ঠান এবং/বা সরকারি সংস্থাগুলিকে শায়েস্তা করতে পারে।
তথ্যসূত্র
<!--
See also
• Informant
• Supergrass (informer)
• Benetech Martus
• Complaint system
• Conflict of interest
• ECC: Leniency policy
• False Claims Act
• Nuclear whistleblowers
• List of nuclear whistleblowers
• List of whistleblowers
• Misplaced loyalty
• Organizational retaliatory behavior
• Right to privacy
• SEC Office of the Whistleblower
• Shooting the messenger
• Whistleblower Office
External links
-->
সাজ্জাদ আকবর
সাজ্জাদ আকবর (জন্ম ১ মার্চ ১৯৬১) একজন সাবেক পাকিস্তানি ক্রিকেটার। তিনি ১৯৯০ সালে দুটি একদিনের আন্তর্জাতিক খেলেছেন।
একজন মিডল অর্ডার ব্যাটসম্যান এবং অফ-স্পিন বোলার, তিনি ১৯৭৮-৭৯ থেকে ২০০০-০১ পর্যন্ত পাকিস্তানে হয়ে প্রথম-শ্রেণীর ক্রিকেট খেলেছেন। তিনি ১৯৮৯-৯০ মৌসুমে ২২.৩৮ গড়ে ১০৪ উইকেট নিয়েছিলেন। তিনি ১৯৮৭-৮৮ সালে করাচির বিপক্ষে পাকিস্তান ন্যাশনাল শিপিং কর্পোরেশনের হয়ে খেলায়   ৫৯  রানে ৯ এবং ৬৩ রানে ৬  উইকেট নিয়েছিলেন
জেডাই
জেডাই (ইংরেজি: Jedi) হলো স্টার ওয়ার্স ইউনিভার্সের প্রধান চরিত্র। জেডাইদেরকে প্রাচীন সন্ন্যাসী, একাডেমিক, Meritocratic এবং উপ-সামরিক সংগঠন হিসেবে চিত্রিত করা হয়েছে। স্টার ওয়ার্স ফ্র্যাঞ্চাইজির প্রথম চলচ্চিত্রে প্রদর্শিত ঘটনাবলির প্রায় ২৫,০০০ (পঁচিশ হাজার) বছর আগে তাদের উদ্ভব ঘটে।
জেডাই অর্ডার ছিল শক্তিশালী ফোর্স-ব্যবহারকারী এবং স্টার ওয়ার্স গ্যালাক্সিতে শান্তিরক্ষার কাজে নিয়োজিত। লাইটসেবার জেডাইদের ঐতিহ্যবাহী অস্ত্র।
সদস্যবৃন্দ
1. Yoda
2. Anakin Skywalker
3. Lucky Skywalker
স্ফটিকজনিত ত্রুটি
থাম্ব|একটি এন্টিসাইটের ইলেক্ট্রন অনুবীক্ষণচিত্র (ক, মোলিবডেনাম সালফারের বদলে) এবং শূণ্যতা (খ সালফার পরমাণু অনুপস্থিত) একক স্তর এর মলিবডিনাম ডাইসালফাইড । স্কেল বার: 1 ন্যানোমিটার। স্ফটিকজনিত ত্রুটি বলতে মূলত কোনো স্ফটিক জাতীয় পদার্থের ভিতরে বিদ্যমান পরমাণুর নিয়মিত সমাবেশের মাঝে ব্যততয় থাকাকে বোঝায়। এ ত্রুটিগুলো স্ফটিকে থাকা খুবই সাধারণ ব্যাপার, কারণ, কোনো ক্রিস্টালে একক কোষ প্যারামিটার দ্বারা নির্ধারিত দূরত্বে পরমাণু অথবা অণুগুলোর অবস্থান কখনোই পুরোপুরি পুনরাবৃত্তিমূলক হয় না, কিছুটা ত্রুটি থেকেই যায়।
বিন্দু ত্রুটি
বিন্দু ত্রুটিগুলো শুধুমাত্র কোনো একক ল্যাটিস বিন্দুতে বা এর আশেপাশে হয়ে থাকে এবং এর বাইরে খুব একটা প্রসারিত হয় না। কোনো একটা বিন্দু ত্রুটি কত ছোট হতে পারে সে সীমা আসলে বাইরে থেকে আলাদাভাবে নির্ধারণের উপায় নেই। যাই হোক, এই ত্রুটিগুলো বেশিরভাগ ক্ষেত্রেই একটি বা খুব বেশি হলে অল্প কিছু পরমাণুর সমন্বয়ে গঠিত হয়। ত্রুটি তখনই হবে যখন পরমাণুগুলো অতিরিক্ত থাকে কিংবা কখনো কখনো নিখোঁজ থাকে।  কোনো নিয়মিত গঠনের স্ফটিকে বড় ত্রুটি থাকলে, সে ত্রুটিগুলোকে মূলত ডিসলোকেশন বা স্থানচ্যুতি লুপ বলা হয়। ইতিহাসগত কারণে অনেক সময় আয়নিক ক্রিস্টালের অন্তর্গত বেশ কিছু বিন্দু ত্রুটিকে সেন্টার বলা হয়। উদাহরণস্বরূপঃ অনেকগুলো আয়নিক কঠিন পদার্থের মধ্যে অবস্থিত বিন্দু ত্রুটিগুলোকে সেন্টার বলা হয়। উদাহরণস্বরূপঃ আয়নিক কঠিন পদার্থের মাঝে ভ্যাকেন্সি বা শূণ্যতা থাকলে, তাকে প্রজ্বলিত সেন্টার বা রঙ্গিন সেন্টার বা এফ-কেন্দ্র বলা হয়। এই ডিসলোকেশনগুলো  ক্রিস্টালের ভেতর দিয়ে আয়ন ট্রান্সফার হতে, তথা ইলেকট্রোক্যামিকাল বা তড়িৎ-রাসায়নিক বিক্রিয়া ঘটতে সাহায্য করে। ক্রোগার-ভিংক নোটেশন ব্যবহার করে সহজেই এদের ব্যখ্যা দেয়া যায়।
ডান|থাম্ব| সাধারণ একপারমাণবিক কঠিন পদার্থে বিদ্যমান বিন্দু ত্রুটির পরিকল্পনামূলক চিত্রণ
ডান|থাম্ব| GaAs ব্যবহার করে একটি যৌগিক পদার্থের ত্রুটির পরিকল্পনামূলক চিত্রণ।
রেখা ত্রুটি
রেখা ত্রুটিকে গজ তত্ত্ব দ্বারা বর্ণনা করা যেতে পারে।
অলিম্পিকে জিম্বাবুয়ে
জিম্বাবুয়ের ক্রীড়াবিদগণ দুটি ক্রীড়ায় তিনটি স্বর্ণ সহ মোট আটটি পদক জিতেছে। একটি মাত্র শীতকালীন গেমসে অংশগ্রহণ করলেও কোন পদক জিতেনি। কিরস্তি কভেন্টারি একাই ২০০৪ ও ২০০৮ গেমসে ৭টি পদক জিতেছে। ১৯৮০ গেমসে বিশ্বকে তাক লাগিয়ে দিয়ে মহিলাদের ফিল্ড হকিতে স্বর্ণ জিতেছিল জিম্বাবুয়ে।
স্ফটিকজনিত ত্রুটি
রেখা ত্রুটি
স্থানচ্যুতি হল রৈখিক ত্রুটি, যার চারপাশে স্ফটিক কেলাসের পরমাণুগুলি বিচ্ছিন্ন হয়ে যায়। দুই প্রকারের স্থানচ্যুতি রয়েছে, প্রান্তের স্থানচ্যুতি এবং বক্র স্থানচ্যুতি। উভয় প্রকারের স্থানচ্যুতি মিলে "মিশ্রিত" স্থানচ্যুতিও প্রায়-ই চোখে পড়ে।
অলিম্পিকে জিম্বাবুয়ে
জিম্বাবুয়ের জাতীয় অলিম্পিক কমিটি ১৯৩৫ সালে গঠিত হয় এবং ১৯৮০ সালে আন্তর্জাতিক অলিম্পিক কমিটি আইওসির স্বীকৃতি পায়।
স্ফটিকজনিত ত্রুটি
রেখা ত্রুটি
সহজভাবে বলতে গেলে, প্রান্ত স্থানচ্যুতির ক্ষেত্রে, কেলাসে একটি অতিরিক্ত অর্ধেক তল তৈরি হয়, অন্যদিকে বক্র স্থানচ্যুতিতে একটি বাঁকানো বা মোচড়ানো তল তৈরি হয়। থাম্ব|একটি প্রান্তের স্থানচ্যুতি দেখানো হয়েছে। স্থানচ্যুতি লাইনটি নীল রঙে উপস্থাপন করা হয়েছে, বার্গার ভেক্টরটি 'বি' কালো রঙের। স্ফটিকের মাঝে পারমাণবিক তলের সমাপ্তির ফলে প্রান্ত স্থানচ্যুতি হয়। এসব ক্ষেত্রে, সংলগ্ন তলগুলো সোজা হবার পরিবর্তে সমাপ্তি তলের প্রান্তের চারপাশে বাঁকানো থাকে, যাতে স্ফটিক কাঠামোটির উভয় পাশেই সামঞ্জশ্য থাকে। কাগজের স্তুপের সাথে সাদৃশ্যটি উপযুক্ত: যদি কাগজের একটি স্তুপের মধ্যে অর্ধেক টুকরো কাগজ ঢুকানো হয় তবে স্তুপের মধ্যে ত্রুটিটি অর্ধ শীটের প্রান্তে লক্ষ্য করা যাবে।
সিডনাল শানমুখাপ্পা বাসাপ্পা
সিডনাল শানমুখাপ্পা বাসাপ্পা (জন্ম: ৬ এপ্রিল ১৯৩৬, সম্পাগাঁও, বেলগাভি) ভারতের কর্ণাটকের বেলগাঁও (লোকসভা কেন্দ্র) থেকে ৭ম লোকসভা সদস্য ছিলেন।
স্ফটিকজনিত ত্রুটি
রেখা ত্রুটি
স্থানচ্যুতির উপস্থিতি কেলাসে বিকৃতি তৈরি করে। এই জাতীয় বিকৃতির দিক এবং প্রস্থতা বার্গার ভেক্টর (বি) দ্বারা প্রকাশ করা হয়। একটি প্রান্ত স্থানত্রুটির জন্য, 'বি' স্থানচ্যুতির রেখার জন্য লম্ব হয়, বক্র স্থানচ্যুতির ক্ষেত্রে এটি সমান্তরাল হয়। ধাতব পদার্থগুলিতে, 'বি' নিবিড়ভাবে যুক্ত স্ফটিকের দিকগুলির সাথে একত্রিত হয় এবং এর দৈর্ঘ্য একটি আন্তঃপারমাণবিক ব্যবধানের সমান হয়।
স্থানচ্যুতির উপস্থিতি এবং বাহ্যিক শক্তির প্রভাবে সহজেই সরানোর ক্ষমতা ধাতব পদার্থের বৈশিষ্ট্য ক্ষতির দিকে পরিচালিত করে।
ট্রান্সমিশন ইলেক্ট্রন মাইক্রোস্কোপ, ফিল্ড আয়ন মাইক্রোস্কোপ এবং অ্যাটম প্রোব ব্যবহার করে স্থানচ্যুতি লক্ষ্য করা যায়। গভীর স্তরের ক্ষণস্থায়ী বর্ণালি ব্যবহার করে অর্ধপরিবাহী, ও প্রধানত সিলিকনগুলিতে বৈদ্যুতিক ক্রিয়াকলাপ অধ্যয়ন করা হয়।
স্থানচ্যুতিকে রেখা ত্রুটি বলা হয় যখন একটি লাইনের চারপাশে একটি কোণ "যোগ" বা "বিয়োগ" হয়। মূলত, এর অর্থ হল যদি লাইন ত্রুটির চারপাশে স্ফটিক অবস্থানকে শনাক্ত করা হয় তবে একটি ঘূর্ণন পাওয়া যাবে। সাধারণত, তারা কেবল তরল স্ফটিকে প্রভাব রাখে, তবে সাম্প্রতিক ঘটনাবলী থেকে বোঝা যায় যে কঠিন পদার্থগুলিতেও তাদের ভূমিকা থাকতে পারে, যেমন: ফাটলগুলোকে স্ব-নিরাময়ের দিকে পরিচালিত করে।
তলীয় ত্রুটি
থাম্ব|স্ট্যাকিং ত্রুটির উত্স: ঘনভাবে যুক্ত স্ফটিকগুলোর বিভিন্ন স্ট্যাকিং ক্রম
গাণিতিক শ্রেণিবদ্ধকরণ পদ্ধতি
ভৌত কেলাস সংক্রান্ত ত্রুটিগুলির জন্য একটি সফল গাণিতিক শ্রেণিবিন্যাস পদ্ধতি রয়েছে, যা কেবল স্ফটিকগুলিতে বিচ্ছিন্নতা এবং অন্যান্য ত্রুটির তত্ত্বের সাথেই কাজ করে না, যেমন, তরল স্ফটিকগুলিতে বিচ্ছিন্নতা এবং সুপার তরলের অতিমাত্রায় উত্তেজনার জন্য 3  বরঙ্ টপোলজিকাল হোমোটোপি তত্ত্ব হিসেবেও কাজ করে।
কম্পিউটার সিমুলেশন পদ্ধতি
ঘনত্বের ক্রিয়ামূলক তত্ত্ব, নিয়মিত আণবিক গতিবিদ্যা এবং গতিময় মন্টি কার্লো সিমুলেশনগুলি কম্পিউটারের সিমুলেশন-এর সাহায্যে কঠিন পদার্থগুলোতে ত্রুটির বৈশিষ্ট্যগ অধ্যয়ন করতে ব্যাপকভাবে ব্যবহৃত হয়।     লুবাচেভস্কি ব্যবহার করে বিভিন্ন আকারের এবং / অথবা ধারনযোগ্য মাপের ধারকের শক্ত গোলকের জ্যামিং অনুকরণ করা যায়, স্টিলিঞ্জার অ্যালগরিদম ব্যবহার করে। এক্ষেত্রে বেশ কিছু ধরনের স্ফটিকের ত্রুটি প্রদর্শন কার্যকর হতে পারে।
বেরোড়
বেহরোর (Behror) ভারতের রাজস্থান রাজ্যের আলওয়ার জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বেহরোর শহরের জনসংখ্যা হল ২২,৮২৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে বেহরোর এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
পিসি স্পিকার
পিসি স্পিকার হল একটি লাউডস্পীকার যা কিছু আইবিএম পিসি সামঞ্জস্যপূর্ণ কম্পিউটারের জন্য নির্মিত। প্রথম আইবিএম পার্সোনাল কম্পিউটার, মডেল ৫১৫০, স্ট্যান্ডার্ড ২.২৫ ইঞ্চি চৌম্বক চালিত (গতিশীল) স্পিকার। আরও সাম্প্রতিক কম্পিউটারগুলি এর পরিবর্তে একটি ছোট মুভিং-আয়রন বা পিজো স্পিকার ব্যবহার করে। স্পিকার সফ্টওয়্যার এবং ফার্মওয়্যার একজন ব্যবহারকারীকে শ্রবণ প্রতিক্রিয়া প্রদান করার অনুমতি দেয়, যেমন একটি হার্ডওয়্যার ত্রুটি রিপোর্ট করা। একটি পিসি স্পিকার প্রোগ্রামেবল ইন্টারভল টাইমার, ইন্টেল ৮২৫৩ বা ৮২৫৪ চিপ ব্যবহার করে তরঙ্গরূপ তৈরি করে।
হিংলাজ
হিংলাজ পাকিস্তানের বালুচিস্তান প্রদেশের মাকরান মরুভূমিতে অবস্থিত হিন্দু ধর্মাবলম্বীদের একটি গুরুত্বপূর্ণ তীর্থস্থান (৫১ সতীপীঠের এক পীঠ)। এখানে অঘোর নদীর তীরে বিখ্যাত হিঙ্গুলা বা হিংলাজ মাতার মন্দির রয়েছে৷ মন্দিরের নামেই গ্রামটির নাম হিংলাজ ৷ বাংলা, হিন্দী, অসমীয়া ও সিন্ধি ভাষায় দেবীর নাম হিংলাজ হলেও মূল সংস্কৃত শব্দটি হল "হিঙ্গুলা"৷ অন্য অর্থে হিঙ্গুল ঐ অঞ্চলে লভ্য এক উদ্ভিজ্জ যৌগ যা আয়ুর্বেদ শাস্ত্রে বিষের ঔষধ বা অ্যান্টিভেনাম হিসাবে উল্লেখ করা হয়েছে।
স্থান মাহাত্ম্য
বালুচিস্তানের লাসবেলায় মাকরান উপকূলের কাছে গিরিখাতে থাকা হিংলাজে সতীর ব্রহ্মরন্ধ্র (অথবা সিন্দুর বা হিঙ্গুল চর্চিত অংশ) পতিত হয়েছিল বলে কথিত আছে। তাই হিন্দুদের কাছে হিংলাজ পীঠ খুবই পবিত্র।
ভারতীয় উপমহাদেশে সিন্ধু প্রদেশ, বঙ্গদেশ ও আসামেই মূলত শাক্তদের বসবাস৷ তবে হিংলাজের তীর্থযাত্রীরা আসেন সারা ভারত থেকে৷ তীর্থযাত্রীরা সেকালে যেতেন উটের পিঠে চড়ে৷ যাত্রা শুরু হত করাচী শহরের কাছে হাব নদীর ধারে৷ সঙ্গে থাকত এক মাসের রসদ, যেমন শুকনো খাবার, মরুদস্যুদের প্রতিরোধ করার জন্য অস্ত্র, পানীয় জল ইত্যাদি৷ এছাড়া সঙ্গে থাকত হিংলাজ মাতার প্রসাদের জন্য শুকনো নারকেল, মিছরি, বাতাসা ইত্যাদি৷ এক মাসের অত্যন্ত কঠোর যাত্রার পর শ্রান্ত তীর্থযাত্রীরা পৌঁছতেন হিংলাজে৷ অঘোর নদীতে স্নান সেরে তাঁরা দর্শন করতে যেতেন হিংলাজ মাতাকে৷ এই মন্দির স্থানীয় বালুচ মুসলমানদের কাছেও পরম আদরণীয়৷ তাদের কাছে হিংলাজ যাত্রা "নানী কী হজ" নামে পরিচিত৷ হিংলাজ মাতার ভৈরব ভীমলোচন হলেন কোটেশ্বর মহাদেব, গুজরাতের কচ্ছ জেলার পশ্চিম প্রান্তে যাঁর মন্দির। বাঙালী ঔপন্যাসিক কালিকানন্দ অবধূত-রচিত মরুতীর্থ হিংলাজ এবং হিংলাজের পরে উপন্যাস-দুটিতে হিংলাজ ও কোটেশ্বর তীর্থদ্বয়ের বিস্তৃত ও অনুপুঙ্খ বিবরণ রয়েছে।
হিংলাজের মন্দিরটি একটি গুহার মধ্যে অবস্থিত৷ এটি আসলে দুটি প্রাকৃতিক শিলাময় মুখখণ্ড, এই দুই মুখখণ্ড হিংলাজদেবীর রূপ বলে মানা হয়৷ বর্তমানে এখানে খুব কম পর্যটক আসেন৷ এখানে হিঙ্গোল ন্যাশনাল পার্ক বলে একটি অভয়ারণ্য রয়েছে৷ সেখানে কুমীর সংরক্ষণ করা হয়।
অঞ্চলটি রুক্ষ মরুপ্রান্তর হলেও প্রাকৃতিক বৈচিত্র্যে স্বতন্ত্র, বিশেষতঃ এই স্থানের পাহাড়গুলি আবহবিকারে ক্ষয় পেয়ে এক অকরুণ,রুক্ষ,নির্মম নিসর্গের সৃষ্টি করেছে যা সতী-শিবের বিচ্ছেদ ও শিবের বিরহ ও বৈরাগ্যের আবহকে এক গভীরতর ব্যঞ্জনায় মূর্ত করেছে।
সালফার বা গন্ধক সমৃদ্ধ হওয়ার দরুণ অঞ্চলটি ভৌগোলিক গুরুত্বযুক্ত। এখানে বেশকিছু তপ্ত কাদার কুণ্ড (Mud Volcano) ও গন্ধক যুক্ত উষ্ণ প্রস্রবণের দেখা মেলে। সবচেয়ে বড় কর্দমকু্ণ্ডটি "চন্দ্রকূপ" নামে পরিচিত। পুণ্যার্থী হিংলাজযাত্রীদের কাছে এই কুণ্ড অত্যন্ত পবিত্র ও গুরুত্বপূর্ণ। প্রচলিত বিশ্বাস যে হিংলাজ তীর্থের অন্যতম প্রহরী হিসাবে দেবাদিদেব মহাদেব এই তপ্তকুণ্ড চন্দ্রকূপ রূপে এখানে অবস্থান করেন আর হিংলাজ দর্শনের আগে এই চন্দ্রকূপে পূজার্ঘ্য নিবেদন করে তাঁর কাছে সর্বসমক্ষে উচ্চকন্ঠে নিজের যাবতীয় দুষ্কর্ম ও পাপ স্বীকার করে তবে হিংলাজ চত্বরে প্রবেশের অধিকার পাওয়া যায়। লোকশ্রুতি যে পাপ গোপন করলে বা মিথ্যা বললে কুণ্ডের স্ফুটন বন্ধ হয়ে যায় ও কুণ্ড ততক্ষণ শান্ত থাকে যতক্ষণ না অপরাধ স্বীকার করে নেওয়া হয়, তবে এর কোন বাস্তব ভিত্তি নেই।
thumb|200px|right|হিংলাজ মন্দির
হিংলাজ মাতার উদ্দেশ্যে গীত দুটি সংস্কৃত মন্ত্র:
ওঁ হিঙ্গুলে পরমহিঙ্গুলে অমৃতরূপিণি তনুশক্তি শিবে শ্রীহিঙ্গুলায়ৈ স্বাহা
অনুবাদ: যে হিঙ্গুলা দেবী অমৃতস্বরূপিণী এবং অসীম শক্তির অধিকারিণী, যিনি শিব ও সুন্দরে সত্যরূপের প্রতিভূ, তাঁকে নমস্কার জানাই এবং তাঁর কাছে নিজেকে অর্ঘ্যরূপে সমর্পণ করি।
ব্রহ্মরন্ধ্রং হিঙ্গুলায়াং ভৈরবো ভীমলোচনঃ।
কোট্টরী সা মহামায়া ত্রিগুণা যা দিগম্বরী।।
অনুবাদ: মহামায়া, যিনি ত্রিগুণাত্মিকা এবং দিগম্বরী, যাঁর ভৈরব ভীমলোচন এবং যাঁর ব্রহ্মরন্ধ্র হিঙ্গুলাদেশে পতিত হয়েছিল, তিনিই এই গুহার অধিষ্ঠাত্রী দেবী কোট্টরী।
চলচ্চিত্রায়ন
মায়ের মন্দির দর্শন যাত্রার ভিত্তিতে কালিকানন্দ অবধূত রচিত "মরুতীর্থ হিংলাজ" উপন্যাস অবলম্বনে বিকাশ রায়ের প্রযোজনা ও নির্দেশনায় বাংলা ভাষায় একই নামে একটি চলচ্চিত্র নির্মিত হয়। ১৯৫৯ সালে মুক্তিপ্রাপ্ত এই চলচ্চিত্রটি খুবই জনপ্রিয়তা ও বাণিজ্যিক সাফল্য পায়।
লোকটাক হ্রদ
200px|thumb|লোকতাক হ্রদ লোকটাক হ্রদ ভারতের মনিপুর রাজ্যের একটি হ্রদ। যা উত্তর পূর্ব্ব ভারতের সর্ববৃহৎ মিষ্টি জলের হ্রদ ৷ এই হ্রদের মধ্যেই আছে সেন্দ্রা দ্বীপ ৷ এটি মনিপুরের একটি বিখ্যাত পর্যটন কেন্দ্র ৷
সেন্দ্রা দ্বীপ
এটি মনিপুরের একটি বিখ্যাত পর্যটন কেন্দ্র ৷ নব দম্পতিরা বিবাহের পরে সেন্দ্রা দ্বীপের বাংলোতে মধু চন্দ্রিমা করতে আসেন ৷ এখানের প্রাকৃতিক দৃশ্য দেখতে পর্য টকরা ভিড় করে থাকেন৷
জামাল বাদাভি
ডঃ জামাল বাদাভি হলেন একজন মিশরীয় বংশোদ্ভূত কানাডীয় মুসলিম। তিনি একজন প্রাক্তন অধ্যাপক যিনি নোভা স্কটিয়া, হ্যালিফ্যাক্সের সোবি স্কুল অফ বিজনেস, সেন্ট মেরিস বিশ্ববিদ্যালয় সহ বেশ কয়েকটি স্কুলে শিক্ষকতা করেন। সেখানে তিনি ধর্মীয় অধ্যয়ন ও ব্যবস্থাপনা বিভাগে অধ্যাপনা করেন। এছাড়াও তিনি একজন সুপরিচিত লেখক, সক্রিয় কর্মী, প্রচারক এবং ইসলামি বক্তা। ডঃ বাদাভি মিশরের কায়রোতে স্নাতক অধ্যয়ন এবং ইন্ডিয়ানার ব্লুমিংটনের ইন্ডিয়ানা বিশ্ববিদ্যালয়ে ওনার স্নাতকোত্তর ও পিএইচডি ডিগ্রি সম্পন্ন করেন।
জামাল বাদাভি উত্তর আমেরিকায় বক্তৃতা, আলোচনা এবং আন্তঃধর্ম সংলাপে সক্রিয়ভাবে অংশ নেন। সারা বিশ্বে বিভিন্ন অনুষ্ঠানে অতিথি বক্তা হিসেবে তাকে আমন্ত্রণ জানানো হয়। উপরন্তু, তিনি ইসলামিক সোসাইটি অফ নর্থ আমেরিকা (আইএসএনএ) সহ বেশ কয়েকটি ইসলামিক সংগঠনেরও সক্রিয়। তিনি ইসলামিক ইনফরমেশন ফাউন্ডেশনের প্রতিষ্ঠাতা, যা ইসলাম এবং মুসলমানদের সম্পর্কে আরও ভালোভাবে বোঝার জন্য একটি অলাভজনক ফাউন্ডেশন।
বর্তমানে বাদাভি ৫জন সন্তানের পিতা এবং ১২জন সন্তানের পিতামহ।
জোরারগঞ্জ আদর্শ উচ্চ বিদ্যালয়
জোরারগঞ্জ আদর্শ উচ্চ বিদ্যালয় বাংলাদেশের একটি পুরোনো শিক্ষাপ্রতিষ্ঠানের মধ্যে একটি।
অবস্থান
বাংলাদেশের চট্টগ্রাম জেলার অন্তর্গত মীরসরাই উপজেলার জোরারগঞ্জ ইউনিয়নে এ বিদ্যালয়টি অবস্থিত।
ইতিহাস
তৎকালীন জমিদার রাম সুন্দর ও রাম গৌড় এলাকার শিক্ষা বিস্তারের লক্ষ্যে ১৯১৪ সালে এ বিদ্যালয় প্রতিষ্ঠা করে তাদের দু'ভাইয়ের নামে রাম সুন্দর ও রাম গৌড় উচ্চ বিদ্যালয় নামকরণ করেন। পরবর্তীতে এক সময়ে বিদ্যালয়টির নাম পরিবর্তিত হয়ে এলাকার নাম অনুসারে জোরারগঞ্জ আদর্শ উচ্চ বিদ্যালয় নামকরণ করা হয়।
শিক্ষক-শিক্ষার্থী
বিদ্যালয়ের প্রধান শিক্ষক সাইফুল ইসলাম। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।
অবকাঠামো
বিদ্যালয় মূল ভবনটি দুই তলা ও একটি তিন তলা নতুন ভবন রয়েছে। এছাড়াও ২০২১-২০২২ সালে বিদ্যালয় মাঠের পাশে আরো একটি নতুন ভবন নির্মাণ করা হচ্ছে। বিদ্যালয়ের সামনে ৮ একর বিশিষ্ট ঐতিহাসিক বাবুখাঁন দীঘি এবং তার পেছনে ৩ একর বিশিষ্ট একটি খেলার মাঠ আছে।
কার্যক্রম
এ বিদ্যালয়ে সহ-শিক্ষা ব্যবস্থা রয়েছে।
হেডলাইট-হেরাল্ড (টিলামুক)
হেডলাইট-হেরাল্ড হ'ল ১৮৮৮ সাল থেকে মার্কিন যুক্তরাষ্ট্রের ওরেগনের টিলামুকে প্রকাশিত একটি সাপ্তাহিক পত্রিকা এটি কান্ট্রি মিডিয়া কর্তৃক বুধবার প্রকাশিত হয় এবং এর প্রচার রয়েছে ৭,৪৮৬। এটি টিলামুক কাউন্টি রেকর্ড সংবাদপত্র ।
ইতিহাস
১৮৮৮ সালে চালু হওয়া হেডলাইট টিলামুক কাউন্টির প্রথম সংবাদপত্র বলে মনে করা হয়। টিলামুক অ্যাডভোকেট ১৮৯৪ সালে প্রতিষ্ঠিত হয়েছিল এবং হেডলাইটের রাজনৈতিক বিরোধী হিসাবে প্রকাশিত হয়েছিল। ১৮৮০ এর দশকের শেষদিকে অ্যাডভোকেট একটি স্বল্প-কালীন পত্রিকা ওয়েস্টার্ন ওয়াচটাওয়ারের প্ল্যান্টটি ব্যবহার করেছিল। ১৮৯৫ সালে আরএম ওয়াটসন দ্বারা কেনার পরে, অ্যাডভোকেটের নামকরণ করা হয়েছিল হেরাল্ড এবং পরবর্তী বছরগুলিতে অনেক বার হাত বদল হয়েছিল। হেডলাইট এবং হেরাল্ড ১৯৩৪ সালে একত্রিত হয়ে হেডলাইট-হেরাল্ড গঠন করে।
সিন্ডি স্টারফল
সিন্ডি স্টারফল (হো চি মিন সিটি, ভিয়েতনাম, নভেম্বর ২৮. ১৯৮৯) হলেন একজন ভিয়েতনামী পর্নোগ্রাফিক অভিনেত্রী এবং মার্কিন যুক্তরাষ্ট্র ভিত্তিক ইরোটিক মডেল।
জীবনী
তিনি ভিয়েতনামে জন্মগ্রহণ করেন, বিশেষ করে হো চি মিন সিটিতে, সাইগনের সাবেক শহর, নভেম্বর ১৯৮৯ সালে। চীনা, থাই এবং ভিয়েতনামী মিশ্র বংশ রয়েছে। একজন ধনী ভিয়েতনামী ব্যবসায়ীর নাতনী, তিনি ১৫ বছর বয়সে তার পরিবারের সাথে মার্কিন যুক্তরাষ্ট্রে অভিবাসন করেছিলেন, ইতিমধ্যে মার্কিন যুক্তরাষ্ট্রে থাকাকালীন স্ক্র্যাচ থেকে ইংরেজি শিখেছেন।
১৮ বছর বয়সে তিনি এক বিশ্ববিদ্যালয়ে ভর্তি হন এবং মার্কেটিং অধ্যয়ন করেন। এই পর্যায়ে তিনি সুইঙ্গার লাইফস্টাইলের সাথে পরিচিত হন এবং ওয়েবক্যাম মডেল হিসেবে ইন্টারনেট শো করতে শুরু করেন। ২০১১ সালে, তিনি হাসলার ম্যাগাজিনের প্রকাশক এবং প্রতিষ্ঠাতা ল্যারি ফ্লিন্টের সাথে দেখা করেন, যিনি তাকে প্রাপ্তবয়স্ক বিনোদন শিল্পে প্রবেশ করতে সাহায্য করেছিলেন, তাকে ম্যাগাজিনে একজন আদিরসাত্মক মডেল হিসাবে উপস্থিত হবার সুযোগ দিয়েছিলেন।
জাতীয় সড়ক ১১ (ভারত)
জাতীয় সড়ক ১১ বা এনএইচ ১১ হল ভারতের একটি জাতীয় সড়ক, যা জয়সলমের ( রাজস্থান ) ও রেওয়ারিকে ( হরিয়ানা ) কে সংযুক্ত করে। এই ৮৪৮ কিমি-দীর্ঘ মহাসড়ক। মহাসড়কটি মায়াজলার, পিথালা, জয়সালমের, পোকারন, রামদেবরা, ফলোদি, বাপ, দিয়াত্রা গাজনার, বিকানের, শ্রী ডুঙ্গারগড়, রাজলদেসার, রতনগড়, রোলসাবসার, ফতেহপুর, তাজসার, মান্ডাওয়া, বাঁজাউরা, চিঁইউরা, বাঁহাউরা, ছিন্নুরা, রতনগড়, নারনউল, আতেলি ও রেওয়ারি মধ্যদিয়ে অগ্রসর হয়েছে।
জাতীয় সড়ক ১১-এর সর্বাধিক ৭৬০ কিমি দৈর্ঘ্যের অংশ রাজস্থান রাজ্যের মায়াজলার জেলা জয়সলমেরের কাছে জাতীয় সড়ক ৭০-এর (মুনাবাও -তানোট মহাসড়ক) থেকে শুরু বা সংযুক্ত এবং অবশিষ্ট দৈর্ঘ্যের অংশ হরিয়ানা রাজ্যের রেওয়ারি জেলায় জাতীয় সড়ক ৩৫২ ( নারওয়ানা - ঝাজ্জার - রেওয়ারি ) এর সাথে শুরুর বা সংযোগস্থল তৈরি করে। এটি দিল্লি ও বিকানেরের মধ্যে সবচেয়ে সংক্ষিপ্ত রুট এবং দিল্লি ও বিকানেরের মধ্যে ভ্রমণের সময় কমিয়ে দেয়।
খাজা খিজির উৎসব
খোজা খিজির উৎসব বা বেরা ভাসান উৎসব হল পশ্চিমবঙ্গের মুর্শিদাবাদে অনুষ্ঠিত নবাবী আমলের একটি উৎসব। এটি মূলত জলদেবতা 'খোজা খিজির'-এর স্মরণোৎসব, যা মোগল আমলে নবাবদের পোষকতায় চালু হয়েছিল। অতীতের বাঙালী হিন্দু সদাগরদের বাণিজ্যযাত্রার সময়ের নানারকম উৎসব-অনুষ্ঠানের রীতিনীতিও এতে মিশেছিল।
বিবরণ
প্রতিবছর ভাদ্রমাসের শেষ বৃহস্পতিবার ভাগীরথী গঙ্গায় বহুবর্ণের দীপালোকে সাজানো বেরার ভেলা ও জলযান ভাসিয়ে এই উৎসব পালিত হয়। হাজারদুয়ারী প্রাসাদের সামনে তোপখানা থেকে কামানদাগা হলে ভেলার দড়ির বাঁধন কেটে দেওয়া হয়। জলযানগুলি মন্থর গতিতে চলতে থাকে এবং তার তালে-তালে বাজনা বাজতে থাকে। বাঁশ ও কলাগাছ দিয়ে এগুলি নির্মিত হয়। মুর্শিদাবাদের জাফরগঞ্জ এই জলযানের একটি বড় নির্মাণকেন্দ্র।
দক্ষিণপাট সত্র
দক্ষিণপাট সত্র হল আসামের চারটি রাজসত্রের মধ্যে দ্বিতীয় সারির সত্র। শিষ্যের সংখ্যা কটি রাজসত্রের মধ্যে অনেকটা বেশি। আহোম রাজা জয়ধ্বজ সিংহের সময় ১৫৮৪ শকাব্দে মাজুলিতে স্থাপন করা হয়। প্রথম সত্রাধিকার ছিলেন শ্রীশ্রী বনমালিদেব । এখনো পর্যন্ত পনের জন সত্রাধিকার পদে অধিষ্ঠিত হয়েছে । বর্তমান সত্রাধিকার হলেন শ্রী শ্রী রমানন্দ দেবগোস্বামী । বিভিন্ন কারণে এই সত্রটি কয়েকবার স্থানান্তর করা হয়েছে। মূল সত্রটি মাজুলীতে অবস্থিত । বর্তমানে এর একটি শাখাসত্র যোরহাট জেলার টীয়কর চটাইতে স্থাপন করা হয়েছে৷
খাজা খিজির উৎসব
নবাবী আমলের উদযাপন
নবাবী আমলে কলাগাছ জলে ভাসিয়ে তার উপর বাঁশ-বাখারি-ছেঁচা-চাটাই দিয়ে মিনার, তোরণ, গম্বুজ, নিশান, দুর্গ ইত্যাদির কাঠামো তৈরী করে ভাসানো হত৷ অভ্রের পাত দিয়ে তৈরী আলোতে কোরানের বাণী, মসজিদ, গাছপালা ও নানারকম মূর্তি চিত্রিত করার প্রথা ছিল। রূপালী আচ্ছাদনে আবৃত কৃত্রিম ঝাড়লন্ঠন জলযানে ঝুলিয়ে দেওয়া হত৷ মুর্শিদাবাদের লালবাগ থেকে মহীনগর পর্যন্ত গঙ্গাতীর আলোকময় হয়ে উঠত। নানাবিধ নাচগানের ব্যবস্থা থাকত। নবাবরা তাদের সভাসদ সহ প্রজাদের নিয়ে আতসবাজির প্রদর্শনী উপভোগ করতেন। নবাব সিরাজউদ্দৌলা মুর্শিদাবাদের এই উৎসব উদযাপন করেছেন।
দক্ষিণপাট সত্র
সত্রটির ভিতর
সত্রের ইষ্টদেবতার মুর্ত্তি হল শ্রী শ্রী যাদবরাই মহাপ্রভু।
২০০২ মক্কা বালিকা বিদ্যালয়ে অগ্নিকাণ্ড
২০০২ সালের মক্কা বালিকা বিদ্যালয়ে অগ্নিকাণ্ড ২০০২সালের ১১ই মার্চ সৌদি আরবের মক্কায় একটি বালিকা বিদ্যালয়ে  ঘটেছিল এবং পনেরো জনের মৃত্যু হয়, যাদের সকলেই অল্পবয়সী মেয়ে ছিলেন। অভিযোগ করা হয়েছিল যে সৌদি আরবের " ধর্মীয় পুলিশ ", বিশেষ করে কমিটি ফর দ্য প্রোমোশন অফ দ্য প্রিভেনশন অ্যান্ড দ্য প্রিভেনশন অব ভাইস, বিদ্যালয় ছাত্রীদের জ্বলন্ত ভবন ত্যাগ করতে বাধা দেয় এবং উদ্ধারকর্মীদের বাধা দেয়, কারণ শিক্ষার্থীরা পরিমিত পোশাক পরিধান করে না। ধর্মীয় পুলিশের কর্মকাণ্ড দেশের অভ্যন্তরে ও আন্তর্জাতিকভাবে নিন্দিত হয়েছিল। সৌদি সরকারের একটি তদন্তে এই সিদ্ধান্তে উপনীত হয় যে ধর্মীয় শিক্ষা কর্তৃপক্ষ বিদ্যালয়ের অগ্নি নিরাপত্তা উপেক্ষা করার জন্য দায়ী ছিল, কিন্তু তারা এই অভিযোগ প্রত্যাখ্যান করেছিল। কর্তৃপক্ষের মতে ধর্মীয় পুলিশের কার্যক্রমগুলি মৃত্যুর জন্য অবদান রেখেছে, কারণ তারা পরিমিত পোশাকের কারণ দেখিয়ে শিক্ষার্থীদের বিদ্যালয় ছেড়ে যেতে বাধা দিয়েছে। পরে, বালিকা বিদ্যালয়টি পরিচালনার ক্ষমতা রক্ষণশীল আলেমদের দ্বারা নিয়ন্ত্রিত একটি এজেন্সি থেকে সরিয়ে শিক্ষা মন্ত্রণালয়ের এখতিয়ারভুক্ত করা হয়।
অগ্নিকাণ্ড
সৌদি প্রেস রিপোর্ট অনুযায়ী, মক্কা ইন্টারমিডিয়েট স্কুলের ৩১ নম্বরে অগ্নিকাণ্ড সকাল ৮ টার দিকে শুরু হয়। উপরের তলার একটি ঘরে আগুনের সূত্রপাত হয়েছিল, দৃশ্যত একটি অপ্রয়োজনীয় সিগারেটের কারণে।
জিয়াওশানচি জেলা
জিয়াওশানচি (Foochow Romanized: Ciĕu-siàng) চীনের ফুচিয়েন প্রদেশের একটি জেলা। এটি নিংদে শিকু (宁德 市区 - নিংদে সেন্টার) নামেও পরিচিত। জেলাটির আসন পৌরসভার নির্বাহী, আইনসভা ও বিচার বিভাগ কমিউনিস্ট পার্টি এবং জননিরাপত্তা ব্যুরোকে একসাথে পরিচালনা করে।
অবস্থান
জিয়াওশানচির পূর্ব ও পশ্চিম সীমান্তে রয়েছে Xiapu এবং Pingnan কাউন্টি। এর দক্ষিণে Zhouning কাউন্টি এবং Fu'an শহর এবং উত্তরে Fuzhou পৌরসভার Gutian এবং Luoyuan কাউন্টি অবস্থিত। একটি বৃহত গভীর-জলাশয় বে সান্দু আও (三都澳) (সান্টুয়াও) একে পূর্ব চীন সাগরে প্রবেশের সুযোগ দিয়েছে।
প্রশাসন
জেলাটিতে দুটি উপশহর (街道), একটি উন্নয়ন অঞ্চল (开发区), দশটি শহর (镇) এবং চারটি জনপদ (乡) রয়েছে, যার মধ্যে একটি আদিবাসী জনপদ।
পরিবহন
উভয় মহকুমা, এথনিক টাউনশিপ এবং ফিলুয়ান, চেঙ্গান, কিদু এবং বাডু শহরগুলি জাতীয় রুট ১০৪-এ অবস্থিত, দক্ষিণে ফেংশান এবং উত্তরটি ফু'আন সিটির কেন্দ্রের সাথে সংযুক্ত।
খেত পার্তুগ
খেত পার্তুগ (خت پړتوګ, খাত পার্তুগ), বা খাত পার্তূগ হল এক ধরনের আফগানী ঐতিহ্যবাহী পোশাক, যেটি অনেকটা সালোয়ার কামিজের মত। এটি আফগানিস্তানে এবং বিশেষত পশ্চিম ও উত্তর-পশ্চিম পাকিস্তানের পশতুন অধ্যুষিত অঞ্চলে পরিধান করা হয়।
খেত
খেত হল উর্ধাঙ্গের পোশাক। এটি কিছুটা ঢিলে ঢালা, তবে কোমরের কাছে সামান্য আঁটসাঁট থাকে। এটি অনেকটাই টিউনিক বা লম্বা আঙরাখার মত। স্মকের মত এর হাতা প্রশস্ত এবং ঝুল হাঁটুর নীচে পর্যন্ত পৌঁছায়। চিরাচরিত খেত পোশাকে পাশের দিকে কাটা থাকে না, এবং কোমরে একটি বেল্ট দিয়ে এটি পরা হয়।
পার্তুগ
পার্তুগ হল নিম্নাঙ্গের পোশাক যেটি খুব ঢিলে ঢালা এবং অনেক কুঁচিযুক্ত হয়। এর কোমরের চারদিকে অনেকগুলি ভাঁজ থাকে এবং কয়েক গজ কাপড় দিয়ে এটি তৈরি হয়। আত্তান নৃত্যশিল্পীদের পোশাকের সঙ্গে খেত পার্তুগ পোশাকের মিল আছে।
খেত পার্তুগ পোশাকটি পেরাহান ও টুনবান ( পেরাহান ওয়া টুনবান) থেকে আলাদা।
মাহবুব আনাম
মহবুব আনাম (২৮ মার্চ ১৯৩১–৯ জুলাই ২০০১) বাংলাদেশের রাজনীতিবিদ, সাংবাদিক ও কলাম লেখক যিনি ময়মনসিংহ-৭ আসনের সংসদ সদস্য ছিলেন। ভাষা আন্দোলনে বিশেষ অবদানের স্বীকৃতি স্বরূপ তিনি ‘ভাষা আন্দোলনের বীর সৈনিক’ ও তমদ্দুন মজলিস থেকে মাতৃভাষা পদক (মরণোত্তর) পান। এছাড়াও তিনি সাংবাদিকতায় বিশেষ অবদানের স্বীকৃতিস্বরূপ স্বাধীনতা পদক অর্জন করেন।
প্রাথমিক ও পারিবারিক জীবন
মাহবুব আনাম ২৮ মার্চ ১৯৩১ সালে ময়মনসিংহে জন্মগ্রহণ করেন। তার পিতা বিখ্যাত সাংবাদিক, সাহিত্যিক ও রাজনীতিবিদ আবুল মনসুর আহমদ। ভাই মাহফুজ আনাম ইংরেজি ভাষার দৈনিক সংবাদপত্র দি ডেইলি স্টারের প্রকাশক ও সম্পাদক।
তিনি কলকাতা মাদ্রাসা-ই-আলিয়া ইংরেজি বিভাগ, কলকাতা ইসলামিয়া কলেজ ও ময়মনসিংহ আনন্দমোহন কলেজে লেখাপড়া করেন। ১৯৫৫ সালে ঢাকা বিশ্ববিদ্যালয়ের দর্শন বিভাগ থেকে এমএ পাস করে যুক্তরাজ্যে বার-এট-ল অধ্যয়ন করেন। লন্ডন স্কুল অব জার্নালিজমে তিনি সাংবাদিকতায় প্রশিক্ষণ লাভ করেন।
কর্মজীবন
তিনি যমুনা অয়েল কোম্পানির মহাব্যবস্থাপক এবং বাংলাদেশ পেট্রোলিয়াম করপোরেশনের পরিচালক হিসেবেও দায়িত্ব পালন করেন। ব্রিটেনে সাংবাদিকতায় প্রশিক্ষণ লাভের পর দেশে ফিরে তিনি ইংরেজি দৈনিক পাকিস্তান অবজারভার পত্রিকার সিনিয়র এক্সিকিউটিভ হিসেবে যোগ দেন।
১৯৫২ সালের ভাষা আন্দোলনের একজন কর্মী। সে সময় তিনি ময়মনসিংহ জেলা তমদ্দুন মজলিসের সাধারণ সম্পাদক ও রাষ্ট্রভাষা সংগ্রাম পরিষদের যুগ্ম সম্পাদক হিসেবে কারাবরণ করেন। একই কারণে ঢাকা বিশ্ববিদ্যালয়ের সলিমুল্লাহ মুসলিম হলের সাধারণ সম্পাদক থাকার সময় আবার কারাবরণ করেন।
রাজনৈতিক জীবন
মাহবুব আনাম কলকাতা মাদ্রাসা-ই-আলিয়ার ছাত্র সংসদের সহকারী সেক্রেটারি ও মুসলিম ছাত্রলীগের ইউনিট সেক্রেটারি ছিলেন। ১৯৫৪ সালে আওয়ামী লীগের পক্ষে যুক্তফ্রন্টের প্রচার সম্পাদক হিসেবে দায়িত্ব পালন করেন। ভাষা আন্দোলনে তিনি সক্রিয়ভাবে অংশ নেন। তমদ্দুন মজলিসের ময়মনসিংহ শাখার সাধারণ সম্পাদক, রাষ্ট্রভাষা সংগ্রাম পরিষদের যুগ্ম সম্পাদক এবং তদানীন্তন সলিমুল্লাহ মুসলিম হলের সাধারণ সম্পাদক হিসেবে একাধিকবার কারাবরণ করেন।
১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি ময়মনসিংহ-৭ আসন থেকে সংসদ সদস্য নির্বাচিত হন।
পুরস্কার
মাহবুব আনাম সাংবাদিকতায় বিশেষ অবদানের স্বীকৃতিস্বরূপ তিনি স্বাধীনতা পদক, শেরেবাংলা স্বর্ণপদক, মওলানা আকরাম খাঁ স্বর্ণপদক, কালধ্বনি পদক এবং ত্রিভুজ স্বর্ণপদকে ভূষিত হন। ভাষা আন্দোলনে বিশেষ অবদানস্বরূপ তিনি ‘ভাষা আন্দোলনের বীর সৈনিক’ ও তমদ্দুন মজলিস থেকে মাতৃভাষা পদক (মরণোত্তর) পান। ১৯৮০ সালে তৎকালীন রাষ্ট্রপতি শহীদ জিয়াউর রহমান তাকে "ভাষা আন্দোলনের বীর সৈনিক" পুরস্কারে ভূষিত করেন।
মৃত্যু
মাহবুব আনাম ৯ জুলাই ২০০১ সালে ঢাকার মিলেনিয়াম হাসপাতালে তিনি মৃত্যুবরণ করেন।
লাকসাম
ইতিহাস
লাকসাম থানাকে উপজেলায় রূপান্তর করা হয় ১৯৮২সালে। তখন লাকসাম শহরকে উপজেলা সদর করা হয়। ১৯৮৪ সালে লাকসাম পৌরসভা গঠন করা হলে লাকসাম পৌরশহরের মর্যাদা লাভ করে।
ভৌগোলিক উপাত্ত
লাকসাম শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭ মিটার। লাকসামের ওপর দিয়ে বয়ে গেছে ডাকাতিয়া নদী যা ভারতের রঘুনন্দন পাহাড় থেকে উৎপত্তি হয়ে চৌদ্দগ্রাম উপজেলার উত্তর দিয়ে লাকসামে প্রবেশ করেছে। ডাকাতিয়া নদীর দৈর্ঘ্য ৭৫ কিমি, প্রস্থ ২৫০ ফুট। বর্তমান গড় গভীরতা ৪০ ফুট।
প্রশাসন
লাকসাম শহর লাকসাম পৌরসভা দ্বারা পরিচালিত হয়। শহরটি ৯টি ওয়ার্ড এবং ৩১টি মহল্লায় বিভক্ত। ১৯.৮৬ বর্গ কি.মি. আয়তনের লাকসাম শহরের ১৯.৪২ বর্গ কি.মি. এলাকা লাকসাম পৌরসভা দ্বারা শাসিত হয়। এ পৌরসভার প্রশাসনিক কার্যক্রম লাকসাম থানার আওতাধীন।
যোগাযোগ
সড়ক পথে ঢাকা থেকে ঢাকা-চট্টগ্রাম জাতীয় মহাসড়ক পথ ধরে কুমিল্লা বিশ্ব রোড হতে ২৫ কিলোমিটার দূরে নোয়াখালী মহাসড়কে লাকসাম অবস্থিত। কুমিল্লা সদর থেকে, নোয়াখালী, মাইজদী, লক্ষ্মীপুর জেলা সদর থেকে বাস লাকসামে চলাচল করে। এই শহরে লাকসাম জংশন স্টেশন অবস্থিত। এতে ঢাকার কমলাপুর চট্টগ্রাম, সিলেট, চাঁদপুর, নোয়াখালী থেকে ট্রেন আসা যাওয়া করে।
গঙ্গোত্রী
ভূগোল
গঙ্গোত্রীর অবস্থান হল ।
গঙ্গোত্রী মন্দির
left|250px|thumb|গঙ্গোত্রী মন্দির গঙ্গোত্রী গঙ্গা নদীর উৎসস্থল। তাই এখানে দেবী গঙ্গার একটি মন্দির আছে। গঙ্গোত্রী ছোট চার ধাম তীর্থ-চতুষ্টয়ের একটি। এখানে গঙ্গা নদীর নাম ভাগীরথী নদী। গঙ্গোত্রী থেকে দেবপ্রয়াগ পর্যন্ত গঙ্গা ভাগীরথী নামে প্রবাহিত। তারপর অলকানন্দা নদীর সঙ্গে মিলিত হয়ে গঙ্গা নাম ধারণ করেছে। গঙ্গোত্রীর নিকট গোমুখে গঙ্গার উৎস। এটি গঙ্গোত্রী শহর থেকে ১৯ কিলোমিটার দূরে গঙ্গোত্রী হিমবাহের উপর অবস্থিত।
পৌরাণিক সূত্র
thumb|left|[[গোমুখ, গঙ্গোত্রীর কাছে গঙ্গার উৎস]] হিন্দু পুরাণ অনুসারে, রাজা ভগীরথের পূর্বপুরুষের পাপস্খালনের জন্য দেবী গঙ্গা এইখানে নদীরূপে অবতীর্ণ হন। তার অবতরণের আগে ভগীরথ এখানে অনেকদিন তপস্যা করেছিলেন।
লাকসাম
দর্শনীয় স্থান
thumb|নওয়াব ফয়জুন্নেসা চৌধুরনী|নওয়াব ফয়জুন্নেসা চৌধুরনীর ভবন
স্নাফি ব্রাউন
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ব্রিটিশ গায়ানার পক্ষে অংশগ্রহণ করেছেন। দলে তিনি মূলতঃ ডানহাতি ফাস্ট-মিডিয়াম পেস বোলার হিসেবে খেলতেন। এছাড়াও নিচেরসারিতে ডানহাতে মারকুটে ব্যাটিংশৈলী প্রদর্শন করে সবিশেষ পারদর্শিতা দেখিয়েছেন ‘স্নাফি’ ডাকনামে পরিচিত স্নাফি ব্রাউন। ১৯২৮ সালে ইংল্যান্ডের বিপক্ষে ওয়েস্ট ইন্ডিজের ইতিহাসের সর্বপ্রথম টেস্টে অন্যতম সদস্যরূপে অংশগ্রহণ করেন।
প্রারম্ভিক জীবন
স্বনামধন্য বার্বাডিয়ান ক্রিকেট পরিবারের অন্যতম সদস্যরূপে এসেছেন। দ্বীপ থেকে প্রতিনিধিত্বকারী চার ভাইয়ের একজন ছিলেন তিনি। অন্যরা হলেন - আলফ্রেড, ক্লিমেন্ট ও চেস্টার ব্রাউন। তারা সকলেই হ্যারিসন কলেজের প্রাক্তন ছাত্র ছিলেন। তিনি তার সময়কালে অত্যন্ত সুপরিচিত ছিলেন ও উঁচুমানের খেলোয়াড় হিসেবে মূল্যায়িত হতেন। বড় ভাই অ্যালান টেস্ট মর্যাদা প্রাপ্তির পূর্বে ওয়েস্ট ইন্ডিজের চমকপ্রদ ব্যাটসম্যান ছিলেন। তারা উভয়েই বেশ কয়েকবার বার্বাডোসের পক্ষে খেলেন।
লন্ডনের মিডল টেম্পলে আইন বিষয়ে অধ্যয়নের জন্য প্রথম-শ্রেণীর ক্রিকেট থেকে বিচ্যুত ঘটে তার। প্রায় দশ বছর খেলা থেকে দূরে থাকেন। এছাড়াও প্রথম বিশ্বযুদ্ধের বিস্তার ঘটায় আঞ্চলিক পর্যায়ের আন্তঃ-আঞ্চলিক ক্রিকেটও পুরোপুরি নির্জীব হয়ে পড়ে। বিশ্বযুদ্ধ চলাকালে ব্রিটিশ গায়ানায় অভিবাসিত হন। ১৯১৬ সালে বারে যোগ দেন। ইংল্যান্ডে থাকাকালে সারে ক্লাব ও গ্রাউন্ডের পক্ষে খেলেন।
প্রথম-শ্রেণীর ক্রিকেট
আঠারো বছর বয়সে প্রথম-শ্রেণীর ক্রিকেটে অভিষেক ঘটে তার। জানুয়ারি, ১৯০৯ সালে বার্বাডোসের সদস্যরূপে কেনসিংটন ওভালে ব্রিটিশ গায়ানার বিপক্ষে খেলেন। একমাত্র ইনিংসে ১৯ রান তুলেন। তবে বল হাতে ২/৬০ ও ১/২৪ পান। পরের দুই বছর বার্বাডোসের পক্ষে আরও ছয় খেলায় অংশ নেন। চারটি ছিল ক্যারিবীয় দলগুলোর বিপক্ষে ও বাদ-বাকী দুইটি সফরকারী এমসিসি’র বিপক্ষে। সবগুলো খেলায় ব্যাট হাতে ব্যর্থ হন। ১২ ইনিংসে সর্বসাকুল্যে ৭৫ রান তুলেন। তবে, বল হাতে ১৫.১৫ গড়ে ৫২ উইকেট নেন।
১৯০৮-০৯ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর ক্রিকেটে জীবনে চলমান ছিল তার। বার্বাডোস ও ব্রিটিশ গায়ানার পক্ষে প্রথম-শ্রেণীর ক্রিকেটে অংশগ্রহণ করেন তিনি।
বিশ্বযুদ্ধের পর সেপ্টেম্বর, ১৯২১ সালে পুনরায় প্রথম-শ্রেণীর ক্রিকেটে অংশ নেন। গৃহীত নতুন দেশ ব্রিটিশ গায়ানার পক্ষে খেলেন। দলীয় অধিনায়ক হিসেবে কুইন্স পার্ক ওভালে ত্রিনিদাদের বিপক্ষে খেলেন। খেলায় তার দল ইনিংস ও ৮০ রানে পরাজিত হয়। ব্রাউন মোটামুটি ক্রীড়ানৈপুণ্য প্রদর্শন করেন। ০ ও ১৯ রানসহ ৩/৪৫ পান। এরপর তার অধিনায়কত্ব কেড়ে নেয়া হয় ও কখনো জাতীয় দলের অধিনায়করূপে দেখা যায়নি। ঘরোয়া ক্রিকেটে বেশ কয়েকবছর ব্রিটিশ গায়ানা ক্রিকেট ক্লাবের অধিনায়ক ছিলেন ও দলের অবশ্যম্ভাবী খেলোয়াড়রূপে পরবর্তী ১৮ বছর অংশ নিয়েছিলেন। আটচল্লিশ বছর বয়সে ১৯৩৯ সালে সর্বশেষ প্রথম-শ্রেণীর ক্রিকেটে অংশ নেন। ঐ খেলাটি রল্ফ গ্র্যান্টের নেতৃত্বাধীন ত্রিনিদাদের বিপক্ষে ছিল ও ১৯৩৯ সালে ইংল্যান্ড সফরের প্রস্তুতিমূলক খেলা ছিল। ঐ বছরগুলোয় ব্রাউনের ক্রীড়া নৈপুণ্য ব্রিটিশ গায়ানার অন্যতম সেরা অল-রাউন্ডারদের একজনরূপে পরিচিত করে তুলে। তার তুলনায় কেবলমাত্র লিয়ারি কনস্ট্যান্টাইন অগ্রগামী ছিলেন।
১৯২৮ সালে সমারসেটের বিপক্ষে ৬/৬৬ পান। ক্যান্টারবারিতে কেন্টের বোলিং আক্রমণ রুখে দিয়ে প্রথম-শ্রেণীর ক্রিকেটে ব্যক্তিগত সর্বোচ্চ অপরাজিত ১০৩* রান তুলেন। খেলা চলাকালীন মাথায় আঘাত নিয়ে এক ঘণ্টায় সংগৃহীত তার এ সেঞ্চুরিটি দুই ছক্কা ও সাতটি বাউন্ডারিতে গড়া ছিল। ডার্বিতে ডার্বিশায়ারের বিপক্ষে নিজস্ব সেরা বোলিং ৮/৮১ করেন। ১৯২৮ সালের আগস্টের শুরুতে সারের বিপক্ষে সুন্দর খেলা উপহার দেন তিনি। প্রথম ইনিংসে তার বলে জর্জ ফ্রান্সিস তিনটি ক্যাচ তালুবন্দী করেছিলেন।
১৯২৮-২৯ মৌসুমে অনুষ্ঠিত আন্তঃ-উপনিবেশীয় কাপে ব্রিটিশ গায়ানার শিরোপা বিজয়ে প্রভূতঃ ভূমিকা রাখেন। বার্বাডোসের বিপক্ষে ৫৫ ও ৯৫ রান সংগ্রহের পাশাপাশি সাত উইকেট তুলে নেন। ত্রিনিদাদের সদস্যরূপে ৮৩ ও অপরাজিত ২৪* রানের পাশাপাশি ১১ ব্যাটসম্যানকে আউট করেন ব্রাউন।
আন্তর্জাতিক ক্রিকেট
১৯২৩ সালে ওয়েস্ট ইন্ডিজ দল ইংল্যান্ড সফরে যায় যা ক্যারিবীয় অঞ্চলের টেস্ট মর্যাদা প্রাপ্তির পূর্বেকার সফর ছিল। ১৯২৮ সালে দলটি আন্তর্জাতিক ক্রিকেট কাউন্সিল থেকে টেস্টের মর্যাদা পায়।
সমগ্র খেলোয়াড়ী জীবনে তিনি চার টেস্টে ওয়েস্ট ইন্ডিজের প্রতিনিধিত্ব করেন। ১৯২৮ সালে নুনেসের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড সফরে যান ও দলটির ইতিহাসের প্রথম দুই টেস্টে খেলেন। ২৩ জুন, ১৯২৮ তারিখে লর্ডসে স্বাগতিক ইংল্যান্ডের বিপক্ষে ৩৭ বছর বয়সে তার টেস্ট অভিষেক ঘটে। তিন টেস্ট সিরিজের প্রথম টেস্টটি লন্ডনের লর্ডসে অনুষ্ঠিত হয়। স্নাফি ব্রাউন, জর্জ চ্যালেনর, ব্যারন কনস্ট্যান্টাইন, মরিস ফার্নান্দেজ, জর্জ ফ্রান্সিস, হারম্যান গ্রিফিথ, ফ্রেডি মার্টিন, কার্ল নুনেস, ক্লিফোর্ড রোচ, উইল্টন সেন্ট হিল, জো স্মলের একযোগে অভিষেক ঘটে। তবে তার এ অভিষেক পর্বটি সুখকর হয়নি। ইংল্যান্ড ইনিংস ও ৫৮ রানের ব্যবধানে সহজ জয় পায়। খেলায় তিনি প্রথম ইনিংসে ২২ ওভার বোলিং করলেও ০/৫৩ পান। প্রথম ইনিংসে ব্যাটিংয়ে নেমে ১০ রান তুলে জাপের বলে বোল্ড হন। দ্বিতীয় ইনিংসে নয় নম্বরে ব্যাটিংয়ে নেমে ৪৪ রান তুলেন যা সংবাদমাধ্যমে ব্যাপকভাবে প্রশংসিত হয়। ভ্যালেন্স জাপের বলে ছক্কাও হাঁকান। এ পর্যায়ে ফ্রিম্যানের বলে বোল্ড হয়েছিলেন। এরপর নিজভূমিতে সফরকারী ইংল্যান্ড দলের বিপক্ষে ১৯৩০ সালে আরও দুই টেস্টে অংশ নেন।
২১ ফেব্রুয়ারি, ১৯৩০ তারিখে সর্বশেষ টেস্টে অংশ নেন তিনি। সফরকারী ইংল্যান্ডের বিপক্ষে তার দল ২৮৯ রানের ব্যবধানে জয় পেয়েছিল ক্লিফোর্ড রোচের দ্বি-শতক ও জর্জ হ্যাডলি’র জোড়া শতকের কল্যাণে। প্রথম ইনিংসে ২২ রান তুলে ভসের বলে বোল্ড ও দ্বিতীয় ইনিংসে মনোজ্ঞ ৭০ রান তুলে অপরাজিত থাকেন। বল হাতে প্রথম ইনিংসে অ্যান্ডি স্যান্ডহামকে হান্টের হাতে কট আউটে পরিণত করে ১/২৯ ও দ্বিতীয় ইনিংসে নাইজেল হেগকে শূন্য রানে বোল্ড করে ১/৩২ পান।
ওয়েস্ট ইন্ডিজের টেস্ট খেলোয়াড়দের অন্যতম পথিকৃৎ ছিলেন। ১৯২৪ সালে প্যারিসে অনুষ্ঠিত অলিম্পিকের আসরে ওয়েস্ট ইন্ডিজ দলের প্রতিনিধিত্ব করেন। দক্ষিণ আফ্রিকার বিপক্ষে সেমি-ফাইনালে তিনি ও ভিক্টর পাসক্যাল উভয়ে ৩ উইকেট তুলে নিলে ওয়েস্ট ইন্ডিজ প্রথমবারের মতো অলিম্পিকের ফাইনালে খেলার যোগ্যতা লাভ করে। খেলায় তার দল ৩৬ রানে জয় পেয়েছিল।
উত্তর ম্যানচেস্টার জামিয়া মসজিদ
উত্তর ম্যানচেস্টার জামিয়া মসজিদ (مسجد جمعيه شمال مانشستر) হলো ইংল্যান্ডের ম্যানচেস্টার শহরের চিথাম হিল এলাকায় অবস্থিত একটি মসজিদ। এটি "ইবাদুর-রহমান ট্রাস্ট" কর্তৃক কামারুজ্জামান আজমির নেতৃত্বে প্রতিষ্ঠিত হয়। এটি ইউরোপের বৃহত্তম মুসলিম কেন্দ্রগুলোর মধ্যে একটি। মসজিদটি সকলের জন্য উন্মুক্ত। এর প্রধান প্রার্থনা হলগুলোতে শুক্রবারে প্রায় ২৫০০ থেকে ৩০০০ লোক একত্রিত হতে পারে। এছাড়াও ধর্মীয় এবং ঈদ উৎসবে অনুষ্ঠিত একাধিক পরিষেবার সময় ১৫০০০ এরও বেশি উপাসক মসজিদের দরজা দিয়ে হেঁটে যায়।
ইতিহাস
উত্তর ম্যানচেস্টার জামিয়া মসজিদটি ইসলামি চিন্তাবিদ, বক্তা এবং লেখক "কামারুজ্জামান আজমি" দ্বারা ১৯৭৫ সালে প্রথম শুরু হয়।
আজমি ১৯৭৫ সালে প্রতি সপ্তাহে "ব্র্যাডফোর্ড" থেকে ভ্রমণ করে ম্যানচেস্টার এর উইলমসলো রোডের কাছে শাহ জালাল মসজিদে "দরস-ই-কুরআন" দেওয়া শুরু করেন। সে সময় ম্যানচেস্টারে কয়েকটি সুন্নি মসজিদ ছিল। খুব অল্প সময়ের মধ্যে "ভিক্টোরিয়া পার্ক মসজিদ" একজন সুন্নি ইমাম নিযুক্ত করে।
উত্তর ম্যানচেস্টার জামিয়া মসজিদটি আজমির নেতৃত্বে ১৯৭৯ সালে ২৫ বেলট স্ট্রিট, চিথাম হিল, ম্যানচেস্টারে একটি বাড়ি থেকে মসজিদে রূপান্তরিত করার কাজ শুরু হয়। এই ভবনে সুযোগ-সুবিধা খুবই সীমিত ছিল এবং মুসলমানদের ক্রমবর্ধমান জনসংখ্যার জন্য বৃহত্তর পরিসরে ইসলামি কার্যক্রমের জন্য অসুবিধা হতো। তাই ১৯৮২ সালে একটি জমি ক্রয় করা হয় এবং ১৯৮৪ সালে মসজিদের প্রধান নামাজের হলের সমন্বয়ে ১২০০ পুরুষ ও মহিলাদের নামাজের সুবিধা প্রদানের উদ্দেশ্যে প্রথম ধাপের কার্যক্রম সম্পন্ন হয়। এরপর, ১৯৯০ এর-দশকে ইসলামি শিক্ষার জন্য একটি শিক্ষায়তন এবং ১২০০ জন লোকের জন্য অতিরিক্ত প্রার্থনা সুবিধা নিয়ে মসজিদটির দ্বিতীয় ধাপের কার্যক্রম শেষ হয়।
বর্তমানে তৃতীয় ধাপের প্রকল্পটি একটি বড় কমপ্লেক্স, যা মসজিদটিকে ১০,০০০ জন লোকের জন্য প্রার্থনার সুবিধা, একটি কমিউনিটি হল, ইমামদের বাসভবন, একটি মর্গ, অফিস, গ্রন্থাগার এবং অতিথি কক্ষের সুবিধা প্রদান করে।